Alegzandra/wili-2018-roplus huggingface dataset:
Anno 980 hodm soi Theophanu än Thronfolscha geborn, den wua schun mid drai Joa hod zum Keenisch wähle geloßd. Inde glaisch Zaid, ea selbad waa nuch in Idalie, hen die Slawe erfolgraisch de Uffschdand geprobt un Oddo hod viel Influß im oschde valoan - es gonze Missions- un Oddnungswäk vun sion Vadda waa hie. Ea hod awwee eh nix mea duu gekennd: ea hod sisch Malaria ingfange un is drõõ gschdorwe.

In Såndhause gebbds ä 1909 arischdede Grundschul unn es alde Rodhaus vun 1742. 1757 is ä reformierdi Kärsch arischded worre, iss awwa irgendwonn zu klää worre unn an die jiidisch Gemää vakaafd worre, welle se als Synagog vawend hawwe. Dorsch Abwanderung vun de Judde is die Synagog donn als Abschdellraum vawend worre unn dodorsch de Zerschderung vun de Nazis endgonge. Die evångelisch Chrischduskärsch is 1866 aigewaihd worre. Es Longhaus vun de kadolisch St.-Bartholomäus-Kärsch schdammd vun 1767, Kweerschiff unn Gloggeturm sinn 1896 dezukumme. Die kadolisch Haubdkärsch, die Draifaldischkaidskärsch, is 1968 arischded worre.

De naie is de Kunrad II. gewesd, de ärschd Salia. Die Salia waan aus unsa Äck, vun Schbaya un Worms. Un des hense aach ned vagesse: de Kunrad hod gleiemol de Grundschdää fär de Schbayra Dum gelehd un - wie vazähld wärd - nõõdem daßa morschns schun den färs Kloschder Limbursch gelehd hod. Un donn issa drõgang, aach es burgundisch Keenichraisch ins HRR zu hole. Õõgfange hod dodemid schun de Hl. Hainrisch II., un ea hods zum End gebrung. Es Indresandeschde droo is em Kunrad soi Argumendazion: Wie soi Voagänga, de Hl. Hainrisch es als Erb zugschbroche griehd hod, do wärs ned an die Person kumme, sunnan ans Raisch. Su hodda aach iwwahaupd es Raisch vum Kaisa als Person abgekoppeld.

Naidåhn leit 2 km nordwestlich vun Dåhn rechts vun de Lauder, die do om Owwerlauf noch Wieslauder genennd werd, uf äm Ausläufer vum Kauertberch ungefähr 90 m iwwer de Dalsohl. De Burchfelse geht nuff uf 310 m, die Unnerburch leit bei 290 m iwwerm Meer. Direkt unnerhalb vun de Burch fließt de Moosbach vun rechts in die Wieslauder, wo ma frieher e Miel betribb hat, un deshalb is do noch e klänner Wooch uffgeschdaut.

De Rainer vun Schilling hot 1970 den Bloomaulorde gschdiffded. Als Vorsitznda vun äm draikepfische Gremium wara bis zu soim Tod im Dezemba 2007 ach bei de Auswahl vun de Braisdräga bedailischd. Jedes Johr rufd de Vorsitznde zwee waidare Jurore aus de Mannemer Birgaschaft unn/oda Fasnachtsszene unn einischd sich mindlisch nach iwwaliefada Tradizion.

De Begriff alles g'heerd zu de Wordgrupp vun de Pronome unn dut ä vorhanneni, awwer net genau definierbari Aazahl vun Dinge bschraiwe. In de Alldagsschbrooch is "alles" des Gegedeel vun nix. Alles hot de allergreegschde Umfong unn glaischzaidisch die kläänschd inhaldlisch Bschdimmung im Vaglaisch mit annere Begriffe.

Såndhause is ä Gemäänd im Rhoi-Negger-Krais in Bade-Wirddeberg unn liechd in de Kurpalz. Såndhause hot 14.476 Oiwuhner unn ä Fläsch vun 14,6 km², dodedraus ergibd sisch ä Oiwuhnerdischd vun 995 Oiwuhner uf de km². Bekånnd is Såndhause vor allem weeje em SV Såndhause. De jetzische Birgamaischda iss de Georg Kletti vun de CDU.
Eschlbrunn isch e Gmainde in de Kurpfalz im haidige Bade-Wirddeberg und ghörd zum Rhoi-Negger-Krais. Des Dorf werd aa als "Schrainerdorf" bezaichned, wails dord traditionell viele Möbel- und Schrainerbetrieb håt.

De Pälza bevoazuchd soi Schobbe, wails zum ääne ned su wenisch is, doßmär alsfod nofille mißd, zum onnan awwa aach ned su viel, doßs im Glas waam wärre känd. Wea gärn soi Schöbbcha pedze gehd, wärd ofd noode ärschde zwää zum Schorle wegsle odda ärschdemol mid Schorle oofange, wail dodemid de Oownd länga wärd - un des Schorle gäbds nadialisch aach als Schobbe: es solld kald un schbrizisch soi un kännd imere greeßare Glas schaal wärn.

De Ord is schun im Johr 865 s erschde Mol erwähnt worre, unnerm Nome Haganbach. Di Urschbringlisch drei Ordsdeile Owwer-, Middel- un Unnerhambach sin schun vor långem zammegewachse. Des Hambacha Feschd, di Freiheidskundgewung uf em Hambacha Schloß, hot 1832 schdaddgfunne. 1969 is des bis dohie selbschdännischd Doaf zu Naischdadt oigemaindt worre. E gonzi Zeid lång hawwe di Hambacher widder e Selbschdännischkeid ågschdrebt.

Weiße Kees ghert in da Pälzer Kisch äfach zu Gequellde dezu. Ma kånn aa en Keeskuche mit bagge. Odder ma dud e paa gude frische Kraider noi un ißd-n uff eme Schdiggl Brod.

In Schílige hots schun viele Brauareie gewwe: ärtlische wie Fischer, Schutzenberger, Adelshoffen un indernazionale wie Heineken. Heit laafts awwer nimmi so gut: Di Brauarei Adelshoffen hot im Auguschd 2000 zugmacht un di Schutzeberger im Juni 2006. 1996 isch di Fischer-Brauarei vun Heineken uffgekaaft un 2009 gschlosse worre. E paa Biersorde devuu werre hait vun Heineken in annere Brauareie hergschdellt.

49.5858333333338.8344444444444376 Hitred odder Hadderod, wie ma außerhalb vum Iwwerwald sescht, is e Dorf im Iwwerwald, wu heit zur Gemeinde Wald-Mischlbach (Wamiba) im hessische Kreis Bergschdrooß ghert. S ligt ånnathalb Kilomeder nordnordeschdlisch vun Wamiba im Gritzebachdal, mne kläne Seidedal vum Ulfebachdal, un is haubdseschlisch låndwärtschafdlisch gebrägt. Di Gemajgung liggt zwische 374 un 406 Meder Heh i. NN., is 152 ha grouß, vun denne 34 ha als Wald genutzt werre (1961).

Das Reich verlor durch den Frieden eine Ländermasse von mehr als 100 000 km² mit 4,5 Millionen Menschen und erhielt eine ganz zerstückelte, wehrlose Grenze gegen Frankreich. Der Kaiser musste im Frieden auf den letzten Rest seiner Macht verzichten.

Mer hänn do in Derkem des alte Kloschder Limburg im Ordsdääl Greethe, des is soidem 16. Jarhhunnerd ä Ruine. Die Haadebursch is ääne vun de greeschde Burgruiine in de Palz. Schää in die Roiewene gugge kannschd vum Kaffeemühlsche (hääßt ach Flaggeturm) im Schenkebehl. In de Schdodt hämmer noch unsere droi Kersche Schlosskersch (protestandisch, godischer Baustil), Burgkersch (im Krieg abgfaggelt, jetzert en Gemoindezentrum) und die schääne Ludwigskersch mit de neie Orschel un em Hitler newwerm Jesus am Kreiz hinnerm Aldar (kadolisch).
Zurigg in Stoggholm is-er 1787 zum Hofkabellmeischder un Diregder vun da Keniglische Mussigakademie ernannt worre. Er hot kombioniert un Konzerde un Obern vun sisch selwer un vun annare Kombonischde uffgfierht. Außerdemm hod-er di Uffgab ghat, des Mussig- un Theaderwese nei zu organisiere. Soi Krånkheit, di Tuberkulos, hod-em mähner un mähner zu schaffe gemacht. Am 15. Dezember 1792 is-er im Alder vun nur sechsedreißisch Johr dråå gschdorwe. Noch soim eigene Wunsch is-er uf da Halbinsel Tivoli im Nochbaort vun Stoggholm Solna begrawe worre.

Łobez (ˈwɔbɛs, {{{2}}}?/i) (Daitsch:Labes) is e Stadt im Landkreis Łobez in de Wiowodschaft Westpommern (Zachodniopomorskie) in Pole un hot ugfähr 10.409 (2015) Oiwohner. Łobez is gut 90 Kilomeder vun Schdeddiin weg, uf 53°38 nerdlicher Läng unn 15°37 eschdlischer Breid. Im Durschschnitt lied-s ebbes iwwer 56-94 Meter iwwerm Meeresschpiggel. Łobez is 1271 es erschdemol erwähnd worre.

Solsche mundgeblasne, handgschliffne Gläsa sin nadierlich begehrde Sammlaschdigge un kaum noch zu zahle, un auch aus Preßglas mid ausgschliffne Dubbe sin des saudaia Schdigga, die normale grien die Dubbe glai dorch die Pressform. Awwa aach die konn mär dorch Nooschlaife noch vaedle.

Der biologische Name Sambucus laid sisch vom griechische Wort Sambuke ab, des Word meent Fleed. In de Antike hott mer nemlisch aus de hohle Äschdle vum Holler Fleede gschnidzd.

Jost Gippert (* 12. März 1956 inn Winz-Niederwenigern, awai Hattingen) is e daitscher Schbrochwisseschafdler un Kaukasioloog, Brofessor fer Veglaischende Schbrochwisseschafd am Inschdiduud fer Empirischi Schbrochwisseschafd von de Johann Wolfgang Geede-Universidääd Frangford am Maa unn Audor.

Monnem hot zwää schäni Schtadtpaaks. Dän Hetzsoggerietpaak unn dän Luisepaak. Im Hetzoggerietpaak schteht die beriehmdi Muldihall mit änneri oimalische froidrogendi Holzladdedachkonschdrugdzjón un ämm schääne Woijer mit änneri Wassa-Fondään. Dä Luisepaak is greesser wie de Hetzsoggerietpaak un hat a mehr Addraktzjóne. Zu nenne sinn hier däs Pflanzeschauhaus, dä Schinäsische Gadde, die Sähbiehn, dä Kutzaweija un die Schtorscheweppkämm. Beidi Paaks wurde anlässlisch fun derre Bundesgaddeschau 1975 nei ohgelegt un sinn gontsjährisch offe.

Frongedahl hot die vier Vororde Eppschtä, Flomerschem, Mersch un Studrem. Dann gibts do noch de Ormsemer Hof, der glei reschds kummt, wann mä noch Lambsem fahrt.

Da Graaichgau (in soim Norde sescht ma Kraischgau) isch e Hiigllandschaft in Nordbaade, e sogenånndi Goilandschaft wu aarig fruchtbaa un fä de Aggerbau guud geeigend isch. Da Graaichgau isch 1.600 km² groß.

Zidaad: „Unser Kloster ist alt und baufällig, wenn auch des Turmes Sturz unsere Wohnung nicht begräbt, so werden doch diese morschen Mauern und lockeren Gewölbe unter dem gewaltigen Stoße der ungeheueren stürzenden Steinmasse erbeben und einbrechen. Drum Herr, habt Erbarmen und schont des Turmes".

Die Blasonierung vum Wabbe is In Silber ein schwarzer Maueranker (Türangel). Des riad vunärem alde Grischdssieschl hea, des wo wiedarum uf des Wabbe vunde Härrn vun Derkem Bzuch genumm hod.
Ötehoffe (franzesisch Uttenhoffen, daitsch Uttenhoffen) isch e franzesische Gmäänd im Département Bas-Rhin (Unnaelsass) in de Region Elsass.

Die Olympische Windaschbiele 2014 unn die Paralympische Schbiele im selwe Johr finne unner annerem in Sotschi schdadd. Aa de G8-Gibbel 2014 unn de große Prais vun Russlond 2014 werre do schdaddfinne. Außadem werd die Fußball-WM 2018 aa in Sotschi ausgedraache.

In de meischte greßere Stätt gibts in Daitschlond en Owwerboiamääschda un ä paar Beigeordnede, de a manschmol Boiamääschda häße. Bsunnerheide sin Stattstaade un Hansestätt, wu de Boiamääschda a gleizeidisch Minischderpräsidend isch.

Braut un Bräutigam häßt e ungefähr 26 Meter hohi Felsformation bai de pälzisch Kläschtadt Dòhn, im siedliche Pälzerwald, em Wasgau. Intressont is, dass sich in däm Massiv schun vor Urzaite e diefer Spalt gebild hat, un die zwä Felse frai näwernonner schdehe, ohne sich zu beriehre. Durch die Vawidderung honn sich runde Forme gebild. Ma männt grad, owwe het jeder Felse e Kopp druff. Wie Zwilling siehn'se aus, odder halt wie Brautlait.

Wie donn de "Sunnekeenisch" Lui XIV., inde Palz als Lije-Lui brichdischd, in Frongraisch Keenisch waa, isses gonz schlimm worn: dem soi Grieschsminischder Luvoa hod mid „brûlez le Palatinat!“, dt.: „Brennt die Pfalz nieder!“, "Duud die Palz abfaggle!" dän Mordbränna Mellag ("Mélac") iwwa die Gränz gschigd. Dea hod 1688 midde Rhoiamee Baade un Palz uhne Grieschsärglärung iwwafalle un unsa eh schun kabudnes Lond bis 1697 nuch mecha väwieschd - des is aach dea Vabräscha, därwus Haidelberscha Schloß hod schbrenge geloßd. Aach die grooße romanische Dome am Rhoi hodda abgfaggld un draiväddl vunde Laid ermorded. Un des alles fär zum "Ruhme" vun dä "Grõõ Nasion".

Inneschdadt/Jungbusch, Gaddeschdadt, Lindehof, Neggaschdadt-Oschd/Wohlgelege, Neggaschdadt-Weschd, Naioste/Naihermse, Schwetzingaschdadt/Ostschdadt, Feidene, Friedrischsfeld, Keffadal, Neckara, Rhoinau, Sondhofe, Seggene, Tschahof, Tschänau, Vogglschdong, Strassenhäm, Waldhof unn Wallschdadt. Die Schdadtbezirke sinn weida unnagliedad. → Lischd vun de Schdadtbezirge unn Schdadtdaile vun Mannem

De Bermudafunk (eischeni Schraibwais bermuda.funk) isses Fraie Radjo aus de Kurpalz unn sainre Umgewung. Betriwwe werds vum eingetrachene Varoi „Freies Radio Rhein-Neckar e.V.“.

Die Außenonnasedzung hen die Ungarn genizd, um werramol inzufalle un desmol Augsbursch zu belachere. Awwee de Bischuf Ulrisch hod sisch guud ghalde un die Schdadt suulong vadaidischd, bis de Oddo minärrm schee Heea uffm Leschfel oigedroff is, wus donemol su rischdisch gerappld hod - awwee desmol endgildisch: Oddo is midde Mischaelisflagg unde hailisch Lanz vorneweggeridde un hod soi Panzaraida mol glai wienäre Dampfwalz iwwa die Ungarn kumme geloßd. 20 000 sin gflohe, die annärn ware dod. Die Gflohne sin awwee aan ed waid kumme, wail die Bursche un die Donauiwwagäng all bsedzd waan un so sin all hiegemachd worn bis uff die Õõfiera, die wu mer in Reschnsbursch inäre Massehiirischdung exekudierd hod.
Prombd hen sich soi Bischef um 180° gedrehd un sisch jezad vum Keenisch losgsahd. Un wail der den Kärschebann nimmi hod toppe gekennd, hodda misse nõõ Canossa geje un als Bießa vorde Pabschd drehde, fär Absoludzion zu griehe un Keenisch zu blaiwe.

Die Praiße hän also de Habsburscha Kongurrenz gemäschd. Des ging, noodäm daß de Soldaadekeenisch es praißisch Milidär komblädd reformiad hod, sowaid, doß sich soi Suhn, Friedrisch de Gruße, weja Schlesie mid Eestraisch in ä gonz Serie vun Griesche oigeloß hod. Doßa wägglisch "de Gruße" waa, hodda doodemid bewiese, doßa denoo gsaad hod, wonna aach noch so sea im Räschd wäa, ea dääds doch ned nuchemol mache, wails ääfach zuviel Doode un zuviel Schade wäa!

Ärschd inde schbääde Naizaid hods donn longsam wira ä Ändwigglung gäwwe zu schniddischere Schiff - un donn hods aach nimmi long gedauad, bis die Klippa kum sin, schaaf uff Kiel gebaad, Heecha am Wind wie voahea, Seeschl nuch un nescha, die beschde waare all iwwatagld un hä ia Schbidze ärschd ärraischd, wiese mid äm klännare Seeschplan gelaaf sin. Die hän donn vun Indie um Afrika noo Englond gemachd odda noo Ameriga, bisse wirra so wie uffm Bild es Cutty Sark im Haafe gelesche hän.

Doo wärds ä glää bißsche problemadisch: De Vadikan is als än souveräne Schdaad audomadisch aach än aischnes Välgaräschdsubjegd. De Pabschd is - un des is absolud äänzischaardisch - als Person än aischn Välgaräschdssubjegd - waila es Owwahaabd vunde (kadolisch) Kärsch is. Äs gäbd Laid, diewu die Oisedzung vum Pedrus Mt 16,18 (vgl. Mt 16,18 ) fär ä Fälschung halde (uhne doßs bewaise känne...) un es gäbd viel, die wu - wie de Madin Luda un die odrodoxe - die Schdäll onnaschda indabrediere als wie die kadolisch Kärsch. Awwa es schdehd hald ämold doo un de Pabschd konn als äänzscha beõõschbruche, äm Pedrus soi Noofolschä zu soi - ob zu Räschd odda ned, des konn kään Schdaad waache zu beandworde. Un dodemid waas donn aach kää Problem mea, fär de Pabschd die Inschdiduzion vunärem pärsonalisiade Välgaräschdsubjegd zu äraische. Dodemid schdelld sich awwa die Frooch, ob äbbes wie die Kunsdschädz vunde Wadigaansche Musèe äm Pabschd - also de Kärsch - gheere odda äm Wadigaanschaad.

Duusne (franzesisch Dossenheim-sur-Zinsel, daitsch Dossenheim) isch e franzesische Gmäänd im Département Bas-Rhin (Unnaelsass) in de Region Elsass.

S'Arnhemland (engl.: Arnhem Land) im aus'schdralische Northern Territory ischä Siedlungsg'bied vunde Oig'borene unn midd 97.000 km² ä bissl greeßa wie Poadugal. De Nome Arnhem Land kummd vum englische Abendaijara unn Kaatograf Matthew Flinders.

Als Außedoa hods zwee Raije Schießscharde uff de Weschdsaid fa die Vataidischung un iwam Doabooche hod än Weagong um de Tuam rumg'fiad un wovus noch Schdä hod.

Geschbroche werd in Schläswisch-Holschdä newwer em Hochdaitsch un em Pladdaitsch als reschjonaler Dialekt des Dänisch im Norde unn des Frisisch an de Nordsee. Zusätzlisch is des Romanes, die Schbrooch vun de Sindi unn Roma, ä aärkanndi Minnerhaideschbrooch.

De Duras hod awa g'mend, soi Laid dedn schun wisse was se do dun. De Karmelidakonwend isch doan voa die Fies vum Duras g'falle un de Prioa hod g'mend
Uffm reemische Hijel "palatinus" hodde aale reemische Kaisa ijan Residenz geleje. Desdeweje hen die Reema, wann de Kaisa annerschdär wo waa wie in Rom, soi dordich Domizil aach als de dordisch palatinus gsachännd.

Es Woiguud Wäana Anslmonn baud tradizionäll Riesling oo, aach Schairewe, Silwana, Gwärzdramina, Moriomuschkad, Millatuagau, Ordega un Grau- un Waißbuagunna, awwa aach naia Sorde wie Huxl, Siescha un Käana un fronzeessche wie Schadonä, Ossärrowa, Kabärnä un Sowinjõ - un än adäquades Sordimend vun rode Sorde.

Wenn dai Badai viermol soviel Gegner getötet hod, wie s Spiela in da aigene Badai gibbd, dann a'raischd dai Badai die nekschd Stuuf un des heeßt, dass fir die Mensche bessere Waffe freigschalt sin unn fir die Außa'ridische heeßts dass se sisch in hejare Viescha verwandle kenne.

Midde B'velgerungsdischd meend ma die middla Õõzaahl vun de [|Einwohner|Aiwoohna]] bro Flesch fa ä b'schdimmdes G'bied, z. B. ä Schdaad. Fa die Flesch werd in de Reschel km² g'numme un ma kumd doan uff Aiwoohna bro km². Än äähnlische B'griff is die Siedlungsdischd, wu uff di Siedlungs- un Verkehrsflesche bezooche is, uhne di Flesche uf denne ma ga kää Siedlung oaleje kennt. Doan gib's noch de Keehrweard dodefu, die sog'noandi Arealideedsziffa, wumid ma die „durschschniddlisch Flesch bro Aiwoohna“ b'zaischne dud, also wie wenisch ääm - theoredisch un dorchschniddlich - on Flesch zum Leewe un Lufd zum Aadme blaiwe duud. (In Gebiede mid Wohnhuchhaisa odda Baraggesiedlunge sins ofd wenscha als wie ään Quadradmeda.)

Beide Arde ghere zur Gattung der Bohnekreider ladeinsch Satureja aus de Planzefamile de Lippeblieher, ladeinisch Lamiaceae. Zur Gaddung der Bohnekreider gheren 38 Arde vun denne 12 in Europa vorkumme.

1956 - 1960 D'Tuam wead fa 400.000 DM rebariad. Brisond, ma find mid Pulva gfildi Kommare vun 1689, wu ma de Tuam faschd gschbrengd kabd hed.

Baim Hainrisch III. soim Dood waa soin Glääne grad erschd 6 Joa ald un so hod soi Mudda die Regentschafd iwwanumme. Mim Pabschd Viktor II., där wu als Bischuf vun Aichschdädt aach Raischsverwalda wa, unäm Hugo vun Clüny, äm Gohde vun ihrm Suhn, hods's aach gonz guud hiegriehd. Donn is de Viktor gschdorwe unde Friedrisch vun Lodringe is als Stephan IX. Pabschd worn, ohne daß mär am Hof noogfõhd häd. Awwees Agnes hods donn schließlisch duch abgniggd. Es waa eh när fär ä paa Munad, donn hodda gsahd, mär mißd midde Wahl vun soim Nõõfolscha warde, bis daß de Hildebrand vun Daitschlond zurigg wäa. Awwee die Reema hen glabd, se därfde alläns en Pabschd bschdimme, unde Bischuf vun Velletri, als Benedikt X. zum Pabschd ernannt. Die Kardinäl hen prodeschdiad, hen awwe flije gemißd. Do hendse uf de Hildebrand gewaard un uf däm soin Raad un mim Agnes soim placet en Gerhard vun Burgund zum NIkolaus II. gewähld. un der hod don es Pabschdwahldekred värabschiede geloßd: Wahl dorsch die Kardinäl, Akklamation vum (Kärsche)Volk, Zuschdimmung vum Kaisa orra Keenisch.
Zemend - ä iwwabrennd (gsindad) Mischung aus gemohle Kalkschdää, Ton, Sand un Aiseärz, duud mid Wassa zamme Calciumsilikathydrate bilde, u'leeslische un stabile Vabindunge, Krischdallnoodle, die wu sich innenonna vazahne. Doodorch wärn die Zwischerääm zwische däm Kies - es konn aach Bruchschdää soi orra Bedongbruch - un däm Sand ausgfilld un die Dääl feschd midenonna vabunne. Zemend un folchlisch aach Bedong binde also hydraulisch ab un ned - wie bai Kalk - doch Ufnohm vun Gase (CO2). Wassa muß mär also soviel zufieche, wie daß fär die Reagzion gebraachd wärd, un noch soviel mea, wie färs Mische un beaawaide needich is. Die zwäd Wassameng wärd wirra abgschiede, des mächd ään Dääl vum Schwund aus, än onnan ändschdehd doodorch, daß die fäddich Noodle weenscha Plaz braache als wie es Mehl un es Wassa.

Weschthüse (franzesisch Westhouse-Marmoutier, daitsch Westhausen) isch e franzesische Gmäänd im Département Bas-Rhin (Unnaelsass) in de Region Elsass.

Iwwa dän gewaldische un faschd allgejewädsche Andisemidismus inde USA leesche bsunnaschda die große Romane vun Harold Robbins ä bereed Zaischnis ab.

Da Ernst Fries (* 22. Juni 1801 in Heidelberg, † 11. Okdower 1833 in Kallsruh) war in Låndschaftsmoler vun da Romåndik am Iwwergång zum Realismus.

Erbaut zwische 1785 un 1789, än klääne, efache Butzbau, aus dere Zeid wu de Rokoko/Schbpätbarock in de Klassizismus iwwergonge is. Des klääne Gloggetirmel hänse awer erscht von 1909 bis 1912 uffs Dach gebaut. Was inderesonnt is : de barocke Hochaldar (ca. um 1700) is älder wie die Kärch selwert, den hänse 1961 aus de Simuldonkärch vun Oberndorf noh Lomsem gebrocht.

Wege soina Laach in de Rhoiewene g'herd Waisrem zu eena vun de mildeschde Orde in Daitschlond. Desweege konn mer do aach gud Woi unn Obschd õõbaue.

Platon määnt ma soll sich emol vorstelle, dass doh welle in äner Hehl hucke un zwar gefesselt, so dass die ned higugge kenne, wo se wulle. Hinner denne brennt e Feier und werft en Lischdschaih in die Hehl. Zwische denne arme Deiwel un dem Feier is e Gang mit äner Mauer devohr. Waider soll mer sich vorstelle, hinner der Mauer dähden jetzt annere Laid Zaich un Gerimmbel dorch die Geschend drache, zom Beischpihl Statue aus Stee orrer ach aus Holz. Un während des Lumpepack doh des Zaich spazihre draht, duhn die sich naddihrlich unnerhalde un mache ach sunsch orrendlich Lärrem. Weil awwer die Gefesselde ned no dem Feier hie gugge kennen, sonnern nur uff e Wand uff die die Schadde vun dem ganze Gram, der doh durchgeschläfd werd, falle, sehe die Ärmschde ah nix anners wie als Schadde. Also, die aischendliche Gejeschdänn sehe die ned. Wemmer sich jetzde vorstelle duhd, dass die, die doh hucke, mitennanner schwätze kände, doh dähde sich naddihrlich iwwer das unnerhalle wolle, was sihn und zwar grad so als währe die Schadde die aischendliche Sache. Ach denne ganze Lärrem, denne die Borsche beim rumschläfe vun dem Zaich mache, dähden die dann jo fer Geroische vun dene Sache halde, die se sihn. Met ähm Word, die däde dänge, dass die Schadde werklische Gejeschdänn wäre.
Noom Griesch hod sich Lambada noom Aldrhoi zu ändwiggld, donn die Womsaschdrooß un am Damm long, stadzus mid Wohnhaisa, waida auße mid Induschdrie. Wie där Pladz nimmi gelongd hod, gings iwwa die Bahnlinie, dorsch die Vabindunge noo Naischloß - Hiddefeld un die Oiropabrigg waa die Vakeasoobindung eh schun gsischad. Gejeiwwa vun Bahnhof un Giedabahnhof - newwam Bahnhof hod siedlisch, no Monnem zu, ä gonz Raih vun Lachahaisa gschdonne, ufde ää Said vunärem Glais flangiad, ufde onnan vuärre Schdrooß längs de Laderambe - doe gejeiwwa hods iwwa die Schiene hie Induschdrie un Läde gäwwe, närdlisch devun ä Wohnsiedlung, so daß zwische de Oschdumgejung un de Bahn alles dischd is. Noom Norde vunde Naischloßschdrooß is aach de Siede bebaud worn bis an die aal Virnema Schdrooß un uf där ija onnan Said de "Oiroparing". Schließlisch is in ärschdaunlisch korza Zaid mim "Roseschdogg III" zwische Naischloß- un aal Virnema Schdrooß aach es ledschde fraije Gebied nomol halbiad un inde schdadtwärdisch Hälfd bebaud worn.

Seune Werge sin Eelgemelde, Aquarelle, Zeischnunge un Drugggrafige. Viele vun seune Motive schdamme eunerseits aus Landschafde in da Umgewung vun Heidelberg un ånnerersaits vun seum Ufenthalt in da Gejend vun Rom un in Sieditalie in de Johre 1823 bis 1827. 180 vun seune Werge sin im Bsitz vum Kurpälzische Museum in Heidelberg.

d Wànzenöi (franzesisch La Wantzenau, daitsch Wanzenau) isch e franzesische Gmäänd im Département Bas-Rhin (Unnaelsass) in de Region Elsass.

Di alt Schdadtmauer am Negger entlång is gut erhalte. Do schdehe umiddelbar Haiser druff. Owwerhalb vun da Schdadt ligt e Kloschder un e Burg. In da Schdadt sin etlische Fachwerkhaiser erhalde.

Lewe unn trainiere dud er in Karlsruh, wu er außerdem an de Universidäd Karlsruh Physik studierd. Des Studium hot 'em newebei a noch die Teilnohm an de Universiade in Bangkok 2007 mit em Gewinn vun de Bronzemedaille im Monnschaftswettbewerb ermeechlicht.

In Verdreder vum Gänschmauscherland isch da Buchemer Mundaaddischder Jacob Meyer (1866–1939). Do en Auszug aus soim Gedischd „Ma Buche!“ als Beischbiel wie ma do babbelt:

Dä gonze Oschdrand hääßd mer die „Haad“. Sie beginnd un end midde Woischdroß im Noadde in Bockrem un im Siede in Schweische. De heegschde Bärsch is die 673 m hohe Kalmid. Uff de Haad lije die wischdigsde Bursch un Schlesser wie es Kloschder Limbursch, es „Hambacha Schloß“ un de Driefels.

Je noo de Zuschlääch, also däm, wo mär sunschd noch unnamischde duud, konn de Bedong aach vollschdännich wassadichd wärn, donn aischnda sich ned när fär Schwimmbegge, sunnan sogaa fär Boode. Doodebai wärd die Bewehrung oigebrung wie Kiel un Schbande vunärem Schiff un donn mid rundumlaafndm Schdahl zammegschniad. Die Gußform schnaid mär donn aus Schdyropoablegge, wail mär die bsunnaschd laichd forme konn - die wärn aach gärn fär Skulbduureguß oigsedzd - un lehd se fär ä gladdi Owwafläsch mid Folie aus. De Voadääl is die ääfach Handhawung un doß mär nodfalls uf See mid Unnawassabedong repariere konn, de Noodääl is die Schdarrhaid vum Rump, där eklatande Mangel on Elasdizidäd.
Gerhard Baur: Mundart, in: Landesarchivdirektion Baden-Württemberg in Verbindung mim Negger-Odewald-Kreis (Rausgewwer): Der Neckar-Odenwald-Kreis, Band I, Sigmaringen 1992, S. 213 - 220

Schàlkedorf (franzesisch Schalkendorf, daitsch Schalkendorf) isch e franzesische Gmäänd im Département Bas-Rhin (Unnaelsass) in de Region Elsass.

Sidlisch vum zendrale Grabkraiz hods en grosse G'dengschdä midm Dobblkraiz fa de Franz Hellinger unde Ferdinand Wiesmann, wu baide baim Oagriff oam 9. Janua 1924 uff die Separadischdefihra vun den Audonome Pals umkumme sin. Uffm Schdä schdeejn die Noame un "Den Freiheitskämpfern des 9. Januar 1924".

Än Magnedkombaß zaischd uf de magnedische Norpol, där wu allmäälisch um de geografische erummäschd. Wo daßa grad is, i uuindressand, wails exagde Tabelle gäbd, wu in jederäm Seeschlhandbuch genaugenuch schdeje – un uhne solld mär eh ned uffs Wassa geje: de fronzeesisch „Block Marine“, zwääbändisch, fr+en, koschd um die 20 € – 25 € pro Band un raischd zur Nood aus, um ohne waidere Kaade un Bischa vun Holland noo Idalie un zrigg zu seeschle! Un doo sin donn aach glai Tide- un Asdrotabelle drin.

Di Truuscheleheck werd uugefehr e Meeder hoch. Di Frischt sinn am Aafang grie, schbeeternaus werrn se bei manche Sorde reetlich. Auße sin so e paar Heercher draa, wo aussiehn wie Schdachele - doher a de Name Schdachelbeer. Schmecke duun se seierlich, vor allem wann se noch net ganz raif (odder ma saat aach zeirich dezu) sinn.

Pattnaschdadt is Lège-Cap-Ferret an da frånzeesische Adlåndikkischt un zu Königswartha in da Owwerlausitz (Sachse) hot ma e fraindschafdlische Beziehung.

Denglish is en negativ wertender Begriff fer es starke Tendenz im Deitsche englische Worde zu verwende, net wails on deitsche Worde fehlt, sondern um zumindescht vermeintlisch modern, fordschriddlisch, schlau, iwwerlesche, international und hipp zu wirke. Die Tendenz gibt es sowohl fer de Sprachgebrauch on sisch, als ach fer Aischenome vor allem vun Gschäfde. Die Tendenze gibt es vor allem im Bereich Betriebwertschaft und de Werwung.

Die Godisch Friedhofskabell Unsara Liewe Fraa hodma 1515 und 1516 g'baud un doan 1520 umän Eelbersch ergenzd. Die Keersch hod de Pälsisch Erbfolschegriesch un a die Franzesisch Rewoluzion uub'schaded iwwaschdoane. De Friedhof un die Keersch hawen in de Zaid vun de Reformazion die Ludariona b'nuzd. Des isch domols die änzigschd ludarischi Keersch in Schbaija g'wesd bisma die Draifaldischkaidskeäarsch im Joa 1717 oig'waid hod. In de Kabell hods ä Dengmol fa de Wilhelm Heinrich Pohlmann, de erschde Parra oan Draifaldischkaid. Im Summa schbieln haid fa ä pa Woche Keea un Oakeschda Kommamusig in de Kabell.

Naddiirlich dät sich der langsam dran geweene un dann kennt der aach rumgugge, awwer sicherlich zuersch emol in die Schadde owwe im Licht und ned glei uff die Gejeschdänn un schonemol garned in die Sunn. Awwer mit de Zeit kennt der aach in de Himmel gugge und ganz am Enn sogar in die Sunn. Der dät alles sihe wies werklich is.
In de Franzesisch Rewoluzion is die Palz vun de Franzose erowert worre un mit Rheihesse zamme im Département Dunnerschberg zu de Franzose kumme. Es Departement hot 1800 en Conseil général kriet, wu dann 1816, wu die Palz zu Bayern kumme is, zum Landrath geworre is. Schbäder isser zum Bezirkstag Pfalz, em Parlament vum Bezirksverband Pfalz worre.

„Unne in de Aue“ waan die Oofäng vum Dorf, des wu sisch zärschd om räschde, siedlische Ufa usgebrääd hod. Anno 784 hen ses ärsch mol devun gschriwwe. Awwee sgäbd hischdorischi Fünd, wu zaische, doß do schun in de Bróószaid laig glebd hen.

Die Onglsaxe, die wu iwwa de Kanal noo Ängland gemachd hän, hän dodevoa Longboode ghed. Des sin Boode minäram Länge-Braide-Vähäldnis vun daidlisch iwwa finf. Die sin donn vunde Wikinga nuch waidaändwiggld un als vabässad worn - sowaid, daßse iwwa zwonzisch Knode ärraischd hän. Dodemid sinse donn iwwa de Adlandig gepeesd, sinde Rhoi huch bis Kölle, hens Middlmea uusischa gemachd un die Daitsch-Reemische Kaisa (HRR) in Sizilie õõgegriffe un sin vun Oschdsee un Schwazmea zuglaisch noo Rußland ingfalle, wuse se sogaa zaiwailisch de Zaa gschdälld hän.

Ä bessari, tiefa un grindlischare Reform wär aischndlisch needisch gewäßd. Mea awwa nuch als wie es Raisch hädd die Kärsch ä Reformazion gebraachd. Die hod sisch waid vunde Lehr vun Jesus entfärnd ghad: die Päpschd hen noch Machd geguckd, hen Kriege gfiad fär nix, ware Raiwa un gaa Mörda, Erpressung, Nepdismus, Simonie un Korrupdzion ware normal, hemmungslosa Sex aach. Un wie de Härr, so's Gschärr: die Kardinäl hän sisch noode Kurie gerischd un die noom Papschd.

Uf onnan Gebiede hän die Länna die allänisch Gsedzesmachd: zum Baischbiel uf kuldurellem Sekdor. Schulwegsel zwische de Länna konn unna Umschdänneän gonzes Schuljoa kosde odda bringe.

De Scharlemanje hod soi Raisch vum Adlandig iwwa de Rhoi bis waid iwwas Sägsische enaus ins Beemische un an die Oda un nõõ Kroazie un halb Siedidalie ausgedehnd un sisch im Rom zum Kaisa kreene geloßd.

De Hauptwesch verlaaft vum Schuhmuseum Haueschdee iwwer 50 km noch Naischdadt. Die Streck verlaaft iwwer Annweiler, Gleisweiler mit soim Park, Burrweiler mit de St.-Anna-Kapell, de Villa Ludwigsheh, de Kropsbursch, St. Martin un des Hambacha Schloß.

Vrahovice is 1337 es erschdemol erwähnd worre. Saidm Middlalda hot die Herrschafd iwwer den Ord mehrmols gwechseld. Nooch de Uffheewung vun de Grundherrschafd is de Ord zur Gemäände gmachd worre. Während de Zwädde Republik is Vrahovice schdarg gewaggse. Noom zwädde Weltkriech is im Dorf en Internierungslager fer gflohene Daitsche ausm Bezärg Prostějov oigrischded worre. Zwische 1950 unn 1954 is de Ord noo Prostějov äägemäänded gwese. Denoo issa widda uuabhängisch worre unn 1961 isses Dorf Čechůvky äägemäänded worre. Saidem 1. Januar 1973 gherd Vrahovice widda zu Prostějov.

Vunde Dummschissel aus hawwen awwa a „Böszüngige Weiber“ un uudreuje Männa unnam Gschpedd vunde Laid än Schondschdää ummen Hals nuff bis zum Aldperdel draache misse. Newam Nabf hodds a n'Bronga gewwe un 1361 hoddma em Goddesläschdara die Zung rausgschnidde.
Biwlis grenzt im Norde an Groß-Rohre unn Gernshm, im Oschde an Åhause, im Siede an Birschdad und Låmbade unn im Weschde an die Schdadt Woms.

Åfang vum 20. Johrhunnderd hawwe viele Neiderfer in da Lederfabrik in Schääna gschafft, annare als Aaweider in Heidelberg odder als Waldaaweider im Wald vun da Schäänauer Pfleeg.

S'Tauchgebied isch bekond fas sognondi „muck diving“, wuma om sondische Grund nochde fawebreschdische Unnawassleweweese gugge dud, zum Baischbiel noch Unnawassaschnegge, Faijafisch odda Onglafisch.

Bekånnd sinn die Baddeberger Funne, Ardefaggde, welle menschlisch Bsiedlung vor 600.000 bis 800.000 an dem Ord beleje. Es erschdemol erwähnd worre is Baddeberg im Lorscher Codex ums Johr 788 als "Bettenberge". Burch Baddeberg, die saiddem Middlalder de Laininger kehrd, hot zamme midd de Burch Nailaininge de Oigang vum Eggbachdaal kondrolliad. Wie die maischde Pälzer Erder is aa Baddeberg im Johr 1689 im Pälzische Erbfolgekriesch vun de Fronzose zerschderd worre. Im 18. Jh. is Baddeberg zaidwailisch Residenz vun de Grafe vun Loininge Hardebursch gewessd. Am 7. Sebbdember hot Baddeberg wege Baddeberg (Eder) de Namenzusadz "Palz" erhalde. Im Johr 1969 iss die Ordsgemää vum uffgelesde Londkrääs Frongedahl zum Londkrääs Derkem kumme.

Lomsem is ä vebondsfreihi Gemää im Rhoi-Palz-Krääs un leit u'gfähr 10 Kilomeder vun Ludwichshafe. Ausserum leien (mid de Uhr) : Gerolsm, Hessem, Frongedahl, (Oggerschum un Ruchem), Maxdorf, Birgeheide un Weisrem om Sond.

Donn sin awwee die Fronzose als land- un machdgaila worrn un hen alles weschdlisch vum Rhoi han welle un sin ää ums anner Mol ingfalle un hen gemord un gebrännd un vawieschd, dosses zum Goderbarme waa.

Lampedusa is ä idaljenischi Insel im Middlmeer, geleje zwische de idaljenische Insel Sizilje unn Tunesje uffm afrigånische Kondinend. Lampedusa gehrd zu de Inselgrubb vun de Pelagische Insle. Bekånnd is die Insel als Urlaubsord, awwa vor alle Dinge aa weje de Boodsflischdlinge, welle vun Afriga uff die Insel kumme, um noo Oiropa zu gelånge, wobai viele baim Vasuch aa schderwe.

Der Verein hadd ah Cheerleader, die sinn ah schunn erfolgreich gewess, 2006 henn sie die Lonndesmeeschderschafde vunn Rheinland-Pfalz unnem Saarland gewunn. 2009 die Regionalmeeschderschafd West.

"'Was soll doan des', weaschd vielaischd deng'ge, 'de Nabf do, die hohl Schissl do'. Alla, woannen naije Voaschdea mid soine onnare Wiadedräscha in die Schdadd g'ridde kummd, doan dud deado die Gaawe vum Bachus noi. Vunde Jungfraa iea Keäasch awwa a vunde Paffe isch die Schissl ä Grens, än Schuds un Blads fa die Fraihaid. Un fa Oag'glaachde isches än Haafe un Aldaa, wuse hie kumme kennen. 1490"

Vrahovice (Daitsch:Wrahowitz) is en Ordsdääl vun Prostějov im Oschde vun Tschechie unn hot ugfähr 3400 Oiwuhner. Es Dorf hot ne Fläsch vun 5,87 km². Geleje is de Ord im Bezärg Prostějov in de Region Olomoucký kraj in Owwermährische Senge. De Fluss Romže dudd dorsch de Ord fließe.
Mid 14 Joa waa de Oddo III volljärisch un hod selbad regiere gedärfd. Anno 996 hodn de Pabschd Johannes XV. zu Hilf gerufe un Oddo is gen Idalie gezoche. In Pawia hoda erfahrn, daß de Pabschd gschdorwe wär un hod in Rawenna soin Hofkaplan Brun vun Kärnde als Pabschdnachfolscha nominiad un vum Ärzbischuf Willigis vun Määnz un Bischuf Hillebard nõõ Rom beglaide geloßd, wu dea de ärschd daitsch Pabschd worn is un sisch Gregor V genennd hod. Dea hodn donn aach glai zum Kaisa gekreend. Noonärem korze 'Uffendhald inde Haimad wara donn vun 997 bi 999 werra do unne un hod mim Gregor die Kärsch in Schuß gebrung.

Wea ufm Rhoi fahre mäschd, där muß än Modor hawe, där wu schdarg genuch is, fär doßas Bood bai Geeschewind geeschede Schdoom fahre konn. Noodfalls longsam, awwa es muß forwärds geje: jedi Bhinnarung vunde gwärblisch Schiffahrd muß uubedingd unnablaiwe - schun fär die aischn Sischahaid. Wann meeschlich solld mär sisch außahalb vum Faawassa halde, awwa Obachd: Wassaschdond beachde - bai Niedrischwassa is schnell zuu niedrisch.

Seitdäm is nix wesentliches mä gemach wor. In de 1970er Johre hat ma Sicherungs- un Reschdaurierungsmaßnohme durchgefiehrt. Die Ålach werd vun de Generaldirektion Kulturelles Erbe Rheinland-Pfalz, Direktion Burgen, Schlösser, Altertümer betreut un zehlt näwer de 10 km entfernte Burch Berwartschdä zu de om beschde erhaldene im Pälzer Wald.

Deer war so verloge un kriminell wie faschd alle Griesch! Un es äänzisch, wodrum daßes gonge is, waa Machd - aach wann so e paar Scheefärwa un Gschichdskliddärär als nuch vun Religion schwäze:

1990: Iranica Armeno-Iberica. Studien zu den iranischen Lehnwörtern im Armenischen und Georgischen. (Mayrhofer, Manfred [Hrsg. / ed.]), (Veröffentlichungen der Kommission für Iranistik, 26 / Sitzungsberichte der phil.-hist. Klasse der ÖAdW, 606), XXIII, Wien: Österraichische Akademie der Wissenschaften 1993. Habilitationsschrift

Diedo Kombaßmißwaisung is die magnedsch. Ä onna is die dorsch „saidlisch Vasädzung“ odda aach Abdrifd: wann de Wind vunde Said kimmd, no wärschde aach je noo Boodstyp mea odda weenscha leewärds uf die Said gedriggd. Wieviel, des muß mär messe odda ausräschne (25 sm noo Wesde un 3 bft Wind aus Nord un am Änd hogschde 2,5 sm sidlisch vum Ziel, alla, do hoschde bai 3 bft 10 % Abdrifd).

Zum Woiguud gheere Wingärd inde Laache Edsma Rosegaade, Edsma Mandlhong, Edsma Schloß, Edsma Foaschd, Edsma Ooadnsguud, Edekowna Kirschberch, Edekowna Schloß Ludwchshee, Rhoda Klosschdapaad, Flämlinga Härrebuggl, Flämlinga Vochlschbrung, Flämlinga Bischufsgraiz, Aaz'mer Selischmacha un Aaz'ma Rosebärsch, alles dosch di Bank wäsch Lehmsandbeede.
Bis ins letschde Johrhunnerd war Hermerschberch ain Bauredorf. Es hat wait iwwer hunnderd Baure geb un e haufe Schapsbrenneraie. Desweeche werd bis hait die Bergschtroß a "Schnapsgass" gehääs. Hait (2006) hats awwer nur noch zwä Baure. Im Ort sin zwä Firme fer Medallverarwaidung un e Kunschdoffirma. Außerdem hat es e haufe Handwerger und Geschäfte, unner annerem e Autowerkstatt mit Tankschdell un e iwwer de Ord hinaus bekannder Baumarkt. Weitere Besonderheite sind die Schtraussefarm om Ordsrond Richtung Waldfischbach sowie es Schdrohheizkraftwerg im Noibaugebied. Die maischde Hermeschbeier schaffe awwer in de umliechende Gemääne und Städt.

De Schdadtdääl Betze is nuch reladiv jung, erschd 1967 hot mer mim Bau begonne. Ner die Bebauung unnerhalb unn in de Umgewung vum Betze is älda. Um de Bau vum Schdadtdääl realisiere zu könne, is de Dääl vum vorherische Londschafdsschudzgebied Pälzerwald nedd in de 1967 gegrindede Nadurpark Pälzerwald uffgenumme worre.

Haid ismär noch än Schridd waida: Mär filld die Praline mid Woibrand. Desdeweje gäbds die Wariande mid schdaage, mid dinne un ohne Gruschde.

Des Museum bied uf Schautafle Erläuderunge meischd mit Zeichnunge, im Enzelfall mit Medallmodelle, zu folschende alternative Modorkonzepte: Rotationsmodore: Sabet-Modor, Hüttlin-Kugelmodor, Schneeberger-Modor, Druckzellenmodore, Wolfhart-Motor, Impulsmodor, Starrotor-Modor, Quasiturbin un Ballpiston-Modor (reini Studie). Hubkolbenmodore: Gollemodor (en Geschenkolwemodor), Strahm-Modor sowie e Sammeltafel fer 5-Taktmodor, Stelzer-Modor, Erickson-Modor un Druckluft-Modor.

Em Kraus soi Werge werre faschd all (im Orginal odder abgschriwwe) in da Universidedsbiblothek Uppsala uffghowe. E paa vum Kraus soine Bihnewerge sin im Lauf vun de Johre ins Drottningholmer Schloßtheader kumme.

Wischdigschde Fliss in de Kurpalz dohin sinn de Rhoi unn de Negga. De Weschde vun de Kurpalz hot Otail an de Rhoiewene, die aa die am dischdeschde bsiedelde Geschend in de Kurpalz isch. Do liesche aa Monnem unn Heidlberg, die zwee greeschde Schdädt in de Kurpalz. Monnem iss weche soi Laach am Rhoi en wischdische Induschdrieschdandord. Im Nordoschde vun de Kurpalz lieschd de Odewald middem Keenischschduul, mid 567,8 Meder Heh de hechsde Bersch in de Kurpalz. Im Siedoschde vun de Kurpalz lieschd des Hiechllond Kraichgau, mid de Schdadt Sinse, welle mid ugfähr 34.700 Oiwuhnern die zweedgreeschd Schdadt im Rhoi-Negger-Krais iss, wesch?

Bsiedld is die gonz Geeschnd schun saide Schdoizaid, Funde uffm Schdadtgebied waise vorkeldisch (1200 v.Chr.) und keldisch (500 v.Chr.) Siedlunge nooch un Hannl midde Edruschkä. Die ärschd schrifdlisch Ärwähnung is vum 1.6.778 im Lorscher Codex als „Turnesheim“.

Zu Unnagrombach gheert de Michelsberg, uf dem ma im Jahr 1884 Reste von ere befestigte Höhesiedlung aus de jüngere Stoizeit gfunne hot. In de Näh von de Kirch isch im 7. Jahhunnert en Reihegräberfriedhof gwesst, so dass de Ort in derer Zeit schon besiedelt worre isch. Im Jahr 1265 isch er ans Bistum Speyer verkaaft worre. Im Jahr 1502 hot de Bundschuh mit em Joß Fritz en Ufstand geplant ghabt, der isch awwer verrote worre.
Während de Nazi-Zaid in Daitschlond hot se sisch gewaigat, die Brobaganda vun de Nazis zu unnerschditze. Stattdesse hot se sisch während em Zwedde Weltkriesch bei de Truppebedraiung vun de Amis engaschiad, indem se fer die amerikanische Soldade gsunge hot unn die Laid in de Lazaredde bsucht hot. Noch em Kriesch wurd ihr dodefier die Fraihaidsmedallje dursch de Präsident vun de Vaainischde Schdaade verliehe.

Ohne Bewehrung konn märn fär Fassade- orra Gaadewechbladde nämme - gschliffe un poliad siehda sea guud aus, wonna mid Kies gemachd is un die Owwafläch fraigschbield wärd noom Ooschdaife un voam Ärhärde, laafd mär uf dänne oigegoßne runde Kieselschdää.

Uf baide Saide schdande die Widdlsbacha: Friedrisch V. vun de Palz geje soin Cousin Max I. vun Bayan; uf de ä Said waare die Habsburscha (kadolisch) un uf de annä Said Frongraisch (kadolisch); Frongraisch Pardna waa es evangelisch Schwede, wu aach geje die evangelische Däne gekämpfd hod. Die Prodesdandisch Union hod geje die kadolisch Liga gefochde und zamme hense geje Schwede un Frongraisch gekämpfd.

Malerische Reise an der Mosel von Coblenz bis Trier. Nach der Natur gezeichnet von Fries ... - Heidelberg : Engelmann, [1821]. Online-Ausgabe dilibri Rheinland-Pfalz, 2009

De jetzische Minischderpräsident iss de Peter Harry Carstensen vun de CDU, die regierende Pardaien sinn die CDU unn die FDP. Die Haubdschtadt is Kiel. De greescht Schdädt in Schläswisch-Holschdä sin newer Kiel noch Libegg, Flensbursch, Neiminschder unn Nordaschded.

Da Graaichgau gilt als Altsiedelland un waa weeje soiner Fruchtbaakeit schun in de friieschde Aggerbaukulduure im friie Neolidikum rescht discht besiedelt. Da Nåme Graaichgau kummt vun da Graaich odder Graaichbach un waa urschbringlisch nur e Bezeichnung fer di Gejend um selles Flissl rum. Erschd schbääd isch der Nåme uf de ganze Graaichgau iwwertraare worre, einschließlisch em urschbringlische Elsenzgau, Pfinzgau un Gadichgau. S erschdemol erwähnt worre isch der (domols noch klänare) Graaichgau im Johr 769 als Creichgowe.

Fers Kloschder Limburg is am 12. Juli 1035 morschens um siwene vum Kaiser Konrad em zwädde de Grundschdoi geleed worn. Es waa nere kozi Sach, wail die Majschdääd schun middachs um äänse hod aach nuch misse de Schbayra Dum grinde. Dodefer hodda ärschdemol nunner gemißd ins Daal un die Isenach lang no Derkm un donn woidä dorsch die halb Vorderpalz bis no Schbaya. - Khalde hods ned, haid isses ner nuch ä Ruin.

Baim Scharlemanje hod mär des längsd schun iwwanumme ghad un all sai viele Regierungsördscha hen Palz ghäse, die Ingelema Kaisapalz un die bai Kaub kenne mär ja nuch guud, wailse uns so nah sin, es hod awwee ach nuch viel onnan gäwe wie in Goslaa, Werla (15 km vun Goslaa), Kaisaswead (Dissldoaff), Wimpe (Bad Wimpe/Negga), Gelnhause, Padaboan, Memlewe (Unschdrud), Aachn, Lautre, Forchm un nuch viel anna Orde. Mär hod hall misse bai de Laid soi, wamär schun regiere gewelld hod - un wamär fodd waa, hod mär weenschns ä guudi schdännisch Vadredung gebraachd. Än Palzgraf.
In därre Zaid sin als im Norde die Wikinga oigfalle, die Normanne, un hen bis waid enuf, bis Kölle alles geraubd un geplunnärd, un im Oschde sin die Ungan uff ihre klää, schnell Perdscha kumme, hen gebrennd u geraabd un waan werra fod, ehh doß mer se hod packe gekennd.

Die Pedakeäasch vun Schbaija isch frija mol die gläänschd romoanisch Keäasch doad gwesd un isch wisawie vum Allhailischeschdifd g'lesche. Wailse so glää gwesd isch, hoddma a "Pedakeäachl" zuare gsachd.

De Pälzer Keschdewesch (hochdeitsch: Pfälzer Keschdeweg) is en Themewanderwesch in de Palz. Namensgewend isch die Edelkaschdanie (Castanea sativa), die in de Palz bereits in de Remerzeit ongsiedelt worre isch. Im Pälzische schded Keschde fer de Bohm un soi Frucht, die wohlschmeckende Marone.

Parallel dodezu hod aach die Ändwigglung vum Jachdschbord begonn: Ärsch waans eeemolisch Seelaid un Raische, wu än aischn glää Beedsche hän han wolle: die Seelaid hän alde, ausrõschiade Baiboode odda Fischaboode gekaafd odda aach fär um iwwanumm un wiera flodd gmäschd, die Raische hän sisch iiane Jachde egschdra baue geloßd. 1855 isde ärsch daitsch Seeschlclub ("Rhe" - des'se Kommando baim Wände) in Keenischbärsch gegrind worrn, 1900 waas Seeschle ärschdmol olymbisch Disziblin.

Än Schobbe is die Meng, des in ä normals Glas, was mer zum trinke hernemme dud, noipasst. Des is n halwe Liter. De Schobbe is e aldes Hohlmaß, wo frieher a in annere Gäächende von Daitschland verbrait war. Bis hait gehall hat sichs awwer nur in de Palz, obwohl sogar im Bier- un Braueraimuseum in Pilsen (Tschechie) is de Schobbe als Maß fer Bier aus alde Zaite iwwerliffert.

Bernd Zimmermann: Denglisch für Anfänger Stand: 2014-01-07 ... aus Marketing, (E-)Business und ein wenig Lifestyle. Lischd von beliebte Denglish-Werder

Die Gemargung Ehnedds ist Deel vum Biosphärereservad Bliesgau. Im Reservad is das in Ehnedd gelähne Pänderbachdal mit 45 Hegdar e Kernzon. Am 26. Mai 2009 is de Bliesgau dorch die UNESCO als daidsches Biosphärereservad anerkannd wor.

Paa hunnerd Meder siedweschdlisch vum Ort uf 413 m Heh liggt di Hofgrubb Räthedell (gschriwwe "Röthendöll"). Nach Weschde ugfähr in Kilomeder de Buggl nuff kummt ma in 498 m Heh zum Hof un zur Haisergrubb Schdegglsberg.
Weil-er in Deitschland kaum e Schåås fä sisch als Mussiger gsehe hot, is da Kraus 1778 iwwer soin schwedische Kummiliton Carl Strindsberg druff kumme, noch Stoggholm in Schwede zu gehe. Åfangs waa-s e schweri Zeit, wu-er deils in diefer Aamut lewe gemißt hot. Erscher di Uffiehrung vun soiner Ober Proserpin 1781 hod em de needische Erfolg gebrocht un er is zum Kabellmeischder ernannt worre. Fä-s neie Obernhaus hod-er di Ober Aeneas in Karthago komboniert, wu awwer soinerzeit net ufgfiehrt worre is. Da schwedische Keenisch Guschdav III. hod-en beuffdragt, e Schdudiereis dursch Åiroba zu mache un sisch dodebei di Theader ååzugugge. Vun 1782 bis 1786 hod en di Reis in de Odewald, noch Berlin, Dresde, Leibzisch, Månnem, Wirzburg, Regensburg, Wien (e halwes Johr), Esterháza, Triest, Wenedisch, Bolonja, Råm, Neabl, Marseille, Pariss (zwee Johr) un London gfihrt. Er is dem Roman Hofstetter, Kombonischt im Benedigdinerkloschder Amorbach, un de Kombonischde Christoph Willibald Gluck, Johann Georg Albrechtsberger, Joseph Haydn, Antonio Salieri un em bedeidende Mussigtheorediger Padre Giovanni Battista Martini begegent. In Amorbach, wo-r-er soi Familje bsucht hot, hod-er fä di neie Sturm-Orgel in da Abdeikäisch e Stella Coeli komboniert.

Jaa, unsan Härgod had schun gonz genau gewißd, wassa geduhn hod - un de Paul Münch hod do gonzgenau uffgebaßd. Desdeweje hod jo aach imma all so guud geklbbd. Un wnemol ebbes ned guud waa, don när desdeweje, wail ääner uns ned gfrood hod, echa daßsa soin Mischd óógfong hod. Oda Hod Disch villaisch de Schorsch dabbläs Busch gfróód, wanna en naie Griesch óógfonge hod? Alla, do siehsches!

Des Word Schdaad kummd vunde idaljenisch Sprooch lo stato un määnd ä Konschdrugd fa ä polidischi Ordnung. Än Schdaad hot ä territoriale Suuvaränideed un ä Gebiedshohait iwa ä Schdaadsgebied, ä Schdaadsvolg un iebd a ä Schdaadsgewald dodriwa aus. Es hot vaschiedene Arde vun Schaade, wu ma die Schdaadsforme noch de Regierunge untaschaide dud, zum Baischbiel monarchisdtisch, audograadisch oda demograadisch. Wissenschafdliche Definizione dodezu hots awa net.

Die Reformazion hod waidi Värbraidung gfunne un bis in unsa Zaid Gräwe uffgeriß zwische de Laid. Oofangs hods sich als mea zugschpizd bis hiie zum Bauengriesch, den wo de Ludda abgelehnd hod, un schließlisch bis hiie zum Draisischjährsche Griesch.

Krüterrische (franzesisch Krautergersheim, daitsch Krautergersheim) isch e franzesische Gmäänd im Département Bas-Rhin (Unnaelsass) in de Region Elsass.

De Uffschdong vunde Herero und Nama' ischn Griesch inde Konolie vunde Drubbe vum Daidsche Kaisaraisch unde Velga vunde Herero unn Nama in Daidsch-Siedweschdafriga (em haidische Namibia) inde Joa 1904 bis 1908 gwesd. Inde Folsch ischde Griesch innen Velgamoad duasch die domolisch daidsch Kolonialmachd gmind, unn wu haid als de easch Velgamoad vum 20. Jaahunnad gild.

1510 issa nõõ Rom gschiggd worrn fär geje die Zwangsliberalisierung zu prodeschdiere. Doo wara glai schunmol endsezd iwwa die lose Sidde un des ausschwaifende Lewe vun de Kärscheowere.